ભારતે શ્રીલંકા સામેની પાંચમી અને છેલ્લી વન-ડે જીતવાની સાથે સિરીઝ 5-0થી કબ્જે કરી લીધી. જીતવા માટે મળેલા 239 રનના ટાર્ગેટને ભારતે 21 બોલ બાકી હતા ત્યારે 4 વિકેટ ગુમાવીને મેળવી લીધો હતો. ભારત તરફથી કેપ્ટન વિરાટ કોહલી ફરી એકવાર શતકીય ઈનિંગ રમી હતી. તેણે વન-ડે કરિયરની 30મી સદી ફટકારી હતી. આ ઉપરાંત કેદાર જાધવે પણ 63 રનની ખૂબ જ ઉપયોગી ઈનિંગ રમી હતી. શ્રીલંકા તરફથી ફરી એકવાર બોલર્સ સમયાંતરે વિકેટ્સ ઝડપી શક્યા નહોતા અને તેના કારણે ભારતે સરળતાથી જીત મેળવી લીધી હતી.